།ཐོད་ལས་
བབ་པའི་སྒྲུབ་ཐབས་མཐོ་རིས་ཀླུང༌། །བསྟན་འཛིན་སྐལ་ལྡན་ཤིང་རྟས་སྤེལ་བའི་རྒྱུན། དོན་གཉེར་ལྷ་བུའི་སྒྲིབ་པ་སྦྱང་ཕྱིར་སྤྲོ། །དེ་ལ་འདིར་གང་བཤད་པར་བྱ་བའི་སྒྲུབ་ཐབས་ཉིད་
---
618

གཉིས་
আ
།ནི། འཇམ་དཔལ་ཡེ་ཤེས་སེམས་དཔའི་མཚན་ཡང་དག་པར་བརྗོད་པའི་སྒྲུབ་པའི་ཐབས་མཁས་གྲུབ་ཀྱི་སློབ་དཔོན་ཆེན་པོ་རྣམས་ཀྱིས་མཛད་པ། ད་ལྟ་སྒྲུབ་
ཐབས་བརྒྱ་རྩ་དང་རྒྱ་མཚོར་གྲགས་པའི་རྒྱ་བོད་ཀྱི་བསྟན་བཅོས་ཆེན་པོ་རྣམས་ནས་འབྱུང་བ། དེའི་སྤྱིི་འགྲོ་མི་ཤེས་པའི་ལས་དང་པོ་པ་དག་གི་དོན་དུ་ཅུང་ཟད་སྤེལ་བའི་སྒོ་ནས་ཉམས་སུ་
བླང་བདེ་བ་ཟུར་དུ་བཀོལ་བ་ལ་གཉིས་ཏེ་རྒྱུ་ཚོགས་གཉིས་བསགས་པ་དང༌། འབྲས་བུ་ལྷར་བསྐྱེད་པའོ། །དང་པོ་ལའང་བསོད་ནམས་དང་ཡེ་ཤེས་ཀྱི་ཚོགས་གཉིས་ལས། དང་པོ་ནི་
དུས་གང་ཡང་རུང་བར་སྒྲུབ་པ་པོ་ཁ་ལ་སོགས་པ་དག་པར་བྱས་ཏེ། བསམ་གཏན་གྱི་ཁང་པར་སྟན་བདེ་བ་ལ་བསྡད་དེ། སྤྲོ་ན་འོག་ནས་འབྱུང་བའི་སྔགས་ཚར་གཅིག་བརྗོད་པས་བྱིན་
619

གྱིས་བརླབ་པར་བྱ་སྟེ། རྒྱ་གཞུང་རྣམས་དང་ས་ཆེན་གྱིས་སྒྲུབ་ཐབས་འགྲེལ་པ་རྣམས་སུ་དེ་ལྟར་བཤད་དོ། །དེ་ནས་སྐྱབས་ཡུལ་རྣམས་མདུན་གྱི་ནམ་མཁར་མངོན་སུམ་བཞིན་དུ་བཞུགས་པར་དམིགས་ལ། ངག་ཏུ། བདག་
དང་འགྲོ་བ་ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་དུས་འདི་ནས་བཟུང་སྟེ་ཇི་སྲིད་བྱང་ཆུབ་སྙིང་པོ་ལ་མཆིས་ཀྱི་བར་དུ། དཔལ་ལྡན་བླ་མ་དམ་པ་རྣམས་ལ་སྐྱབས་སུ་མཆིའོ། །རྫོགས་པའི་སངས་རྒྱས་བཅོམ་
ལྡན་འདས་རྣམས་ལ་སྐྱབས་སུ་མཆིའོ། །དམ་པའི་ཆོས་རྣམས་ལ་སྐྱབས་སུ་མཆིའོ། །འཕགས་པའི་དགེ་འདུན་རྣམས་ལ་སྐྱབས་སུ་མཆིའོ། །ཞེས་པ་ཅི་ནུས་དང༌། མཐར་བླ་མ་དང་དཀོན་མཆོག་རིན་པོ་ཆེ་རྣམ་པ་གསུམ་ལ་
བདག་ཕྱག་འཚལ་ཞིང་སྐྱབས་སུ་མཆིའོ། །ཁྱེད་རྣམས་ཀྱིས་བདག་གི་རྒྱུད་བྱིན་གྱིས་བརླབ་ཏུ་གསོལ། ཞེས་གསོལ་བ་བཏབ་པས་སྐྱབས་ཡུལ་རྣམས་ཀྱི་བྱིན་རླབས་རང་གཞན་གྱི་རྒྱུད་ལ་ཞུགས་པར་བསམ། སེམས་ཅན་ཐམས་ཿ
ཅད་ཀྱི་དོན་དུ་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ། དེའི་ཆེད་དུ་འཇམ་དཔལ་ཡེ་ཤེས་སེམས་དཔའི་མཚན་ཡང་དག་པར་བརྗོད་པའི་རྣལ་འབྱོར་ཉམས་སུ་བླང་བར་བགྱིའོ། །ཞེས་པ་ལན་གསུམ་གྱིས་སེམས
བསྐྱེད། རང་སྐད་ཅིག་གིས་འཇམ་པའི་དབྱངས་སུ་གསལ་བའི་ཐུགས་ཀར་པདྨ་ངང་ཟླ་བ་ལ་གནས་པའི་མུཾ་ཡིག་དཀར་ལ་དམར་བའི་མདངས་ཅན། དེ་ལས་འོད་ཟེར་འཕྲོས་པས་རང་བཞིན་གྱི་གནས་ནས་འཕགས་པ་འཇམ་
འཇམ་དཔལ་མཚན་བརྗོད་

আ
།དཔལ་ལ་སངས་རྒྱས་དང་བྱང་ཆུབ་སེམས་དཔའི་ཚོགས་ཀྱིས་བསྐོར་བ་ཨོཾ་བཛྲ་ས་མཱ་ཛཿཞེས་པས་སྤྱན་དྲངས། ཨོཾ་ཨཱརྻ་མཉྫུ་ཤྲཱི་ས་པ་རི་ཝཱ་ར་ཨོཾ་བཛྲ་པུཥྤ་ཨཱཿཧཱུྃ་སོགས་ནས་ཤབྡའི་བར་གྱིས་
མཆོད། དཀོན་མཆོག་གསུམ་ལ་བདག་སྐྱབས་མཆི་ཞེས་སོགས་ཀྱིས་ཡན་ལག་བདུན་པ་ལན་གསུམ་དང༌། སེམས་ཅན་ཐམས་ཅད་བདེ་བ་དང་སོགས་ཀྱིས་ཚད་མེད་བཞི་བསྒོམ་མོ། །གཉིས་པ་ནི། ངག་ཏུ། ཨོཾ་སྭ་བྷཱ་ཝ་
ཤུདྡྷསརྦ་དྷརྨཱསྭ་བྷཱ་ཝ་ཤུདྡྷེ྅ཧཾ། ཞེས་པའི་སྔགས་བརྗོད་དེ་རང་གི་ཕུང་པོ་ཁམས་དང་སྐྱེ་མཆེད་ཐམས་ཅད་མི་དམིགས་ཏེ་སྟོང་པར་གྱུར་པར་བསམ་མོ། །གཉིས་པ་འབྲས་བུ་ལྷར་བསྐྱེད་པ་ལ། དམ་ཚིག་པ་བསྐྱེད་པ་
དང་། ཡེ་ཤེས་པ་བསྟིམ་པ་དང༌། དབང་བསྐུར་བ་དང༌། རྒྱུད་བཀླག་པ་དང་བཞི་ལས། དང་པོ་ནི། སྟོང་པའི་ངང་ལས་ནམ་མཁར་ཧཱུྃ་ཡིག་ལས་བྱུང་བའི་རྡོ་རྗེ་རྩེ་ལྔ་པ་ཧཱུྃ་གིས་མཚན་པ་ལས་འོད་ཟེར་འཕྲོས་པས་རྡོ་རྗེའི་ས་
གཞི། རྭ་བ་གུར། རྡོ་རྗེ་དེ་ཉིད་ཞུ་བ་ལས་བྱུང་བའི་འོད་ཟེར་གྱི་རྭ་བས་ཕྱི་རོལ་ནས་ཡོངས་སུ་བསྐོར་བ། དེའི་ནང་དུ་ཧྲཱིཿལས་པདྨ་དང་ཨ་ལས་ཟླ་བའི་དཀྱིལ་འཁོར་གྱི་སྟེང་དུ་མུཾ་ཡིག་དཀར་དམར། དེ་ལས་འོད་ཟེར་འཕྲོས་
པས་འཕགས་པ་མཆོད་སེམས་ཅན་གྱི་དོན་བྱས། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་མཁྱེན་པ་དང་བརྩེ་བ་དང༌། སྤོབས་པ་དང་གཟུངས་ལ་སོགས་པའི་བྱིན་རླབས་ཐམས་ཅད་འོད་ཀྱི་རྣམ་པར་སྤྱན་དྲངས་ཏེ་མུཾ
621

ལ་ཐིམ། དེ་ཡོངས་སུ་གྱུར་པ་ལས་བདག་ཉིད་རྗེ་བཙུན་འཇམ་པའི་དབྱངས་ཞལ་གསུམ་ཕྱག་བཞི་པ། སྐུ་དང་རྩ་ཞལ་དཀར་ལ་དམར་བའི་མདངས་ཅན། གཡས་ཞལ་སྔོ་ཞིང་གཡོན་ཞལ་དཀར་བ། ཕྱག་དང་པོ་གཉིས་ཀྱིས་
རལ་གྲི་དང་པོ་ཏི་འཛིན་པ། འོག་མ་གཉིས་ཀྱིས་མདའ་དང་གཞུ་འཛིན་པ། ཤིན་ཏུ་གཞོན་ཞིང་ཞི་བའི་ཉམས་དང་ལྡན་པ། མཚན་བཟང་པོ་སུམ་ཅུ་རྩ་གཉིས་དང༌། དཔེ་བྱད་བཟང་པོ་བརྒྱད་ཅུས་སྤྲད་པ། རལ་པའི་ཐོར་ཚུགས་
ཅན་ཟུར་ཕུད་ལྔ་གཡོན་དུ་འཕྱང་བ། རིན་པོ་ཆེའི་རྒྱན་དང་དར་གྱི་ན་བཟས་མཛེས་པ། ཞབས་རྡོ་རྗེའི་སྐྱིལ་མོ་ཀྲུང་གིས་བཞུགས་པ། དེའི་ཐུགས་ཀར་སེམས་མ་རྡོ་རྗེ་མ་དཀར་མོ་གཡས་རྡོ་རྗེ་སྙིང་གར་འཛིན་ཅིང་གཡོན་དྲིལ་བུ་
དཀུར་བརྟེན་པ། དཔྲལ་བར་རིན་ཆེན་རྡོ་རྗེ་མ་སེར་མོ་སྤྱི་བོར་མེ་ཏོག་གི་ཕྲེང་བ་འཛིན་པ། མགྲིན་པར་པདྨ་རྡོ་རྗེ་མ་དམར་སེར་གཡོན་པདྨ་འཛིན་ཅིང་གཡས་པས་དེའི་ཁ་འབྱེད་པ། སྤྱི་བོར་ལས་ཀྱི་རྡོ་རྗེ་མ་ལྗང་གུ་ཕྱག་གཉིས་ི
ཀྱིས་རྡོ་རྗེ་རྩེ་གསུམ་པ་འཚིར་བའི་ཚུལ་གྱིས་སྤྱི་བོར་འཛིན་པ། ཐམས་ཅད་ཀྱང་པདྨ་དང་ཟླ་བའི་གདན་ལ་སེམས་དཔའི་སྐྱིལ་ཀྲུང་གིས་བཞུགས་པར་བསམ། དེ་ལྟར་དམ་ཚིག་པ་བསྐྱེད་པའི་རྗེས་སུ་ཡང་འོག་གི་སྔགས་ཚར་
གཅིག་བརྗོད་པས་བྱིན་གྱིས་བརླབ་པར་བཤད། གཉིས་པ་ནི། རང་གི་ཐུགས་ཀའི་མུཾ་ལས་འོད་ཟེར་འཕྲོས་པས་ཕྱོགས་བཅུའི་དེ་བཞིན་གཤེགས་པ་ཐམས་ཅད་འཕགས་པ་འཇམ་དཔལ་གྱི་རྣམ་པར་ཨོཾ་བཛྲ་ས་མཱ་ཛཿ གོང་བཞིན་
འཇམ་ངཔལ་མཚན་བརྗོང་
....

আ །མཚན་སྔགས་སྔོན་དུ་འགྲོ་བའི་ཨརྒྱུ་ནས་ཤབྡའི་བར་གྱིས་མཆོད་ལ། ཛཿཧཱུྃ་བཾ་ཧོཿཞེས་པའམ་སྤྲོ་ན། ཨོྃ་བཛྲ་ཨཾ་ཀུ་ཤ་ཛཿ ཨོྃ་བཛྲ་པཱ་ཤ་ཧཱུྃ ཨོཾ་བཛྲ་སྥོ་ཊ་བཾ། ཨོྃ་བཛྲ་ཨཱ་ཝེ་ཤ་ཧོཿཞེས་པས
བསྟིམ། དེའི་དུས་སུ་རྡོ་རྗེ་འཁོར་ལོའི་ཕྱག་རྒྱ་བཅའ་བར་གསུངས་ཏེ། དེ་ཡང་ལག་པ་གཉིས་རྡོ་རྗེ་ཁུ་ཚུར་སྙིང་གར་བཅིངས་ཏེ། སྡིགས་མཛུབ་དང་མཐེའུ་ཆུང་ལྕགས་སྒྲོག་ཏུ་བྱས་ཤིང་སྤྲད་པ་བཀན་ཏེ་རང་གི་ཁ་རུ་ཉེ་བར་
བཞག་པའོ། །གསུམ་པ་ནི། སླར་ཡང་ཐུགས་ཀའི་ས་བོན་ལས་འོད་ཟེར་འཕྲོས་པས་དབང་གི་ལྷ་རིགས་ལྔ་འཁོར་དང་བཅས་པ་ཨོཾ་བཛྲ་ས་མཱ་ཛཿཞེས་པས་སྤྱན་དྲངས། དེ་ལ་ཨོཾ་པཉྩ་ཀུ་ལ་ས་པ་རི་ཝཱ་ར་ཨཧཱུྃ་ལ་སོགས་པའི་
མཆོད་པས་མཆོད། དེ་བཞིན་གཤེགས་པ་ཐམས་ཅད་ཀྱིས་བདག་ལ་མངོན་པར་དབང་བསྐུར་བ་སྩལ་དུ་གསོལ། ཞེས་གསོལ་བ་བཏབ་པས། ཨོཾ་བཛྲཱི་བྷ་ཝ་ཨ་བྷི་ཥིཉྩ་ཧཱུྃ་ཞེས་གསུང་ཞིང་བུམ་པའི་ཆུས་སྤྱི་བོ་ནས་དབང་
བསྐུར། སྐུ་གང་། དྲི་མ་དག ཆུའི་ལྷག་མ་ཡར་ལུད་པ་ལས་མི་བསྐྱོད་པས་དབུར་བརྒྱན་པར་བསམ་མོ། །དེ་ནས་ཨོཾ་སརྦ་དྷརྨཱ་བྷ་ཝ་སྭ་བྷཱ་ཝ། བི་ཤུདྡྷ་བཛྲ་ཙཀྵུ་ཨ་ཨཱ་ཨཾ་ཨཿ པྲ་ཀྲྀ་ཏེ་པ་རི་ཤུདྡྷ་སརྦ་དྷརྨཱ་ཡ་དུ་ཏ། སརྦ་
ཏ་ཐཱ་ག་ཏ་ཛྙཱ་ན་ཀཱ་ཡ། མཉྫུ་ཤྲཱི་པ་རི་ཤུདྡྷི་ཏ་མུ་པ་དཱ་ཡ་ཏི། ཨ་སརྦ་ཏ་ཐཱ་ག་ཏ་ཧྲྀ་ད་ཡ། ཧ་ར་ཧ་ར་ཨོཾ་ཧཱུྃ་ཧྲཱིཿབྷ་ག་ཝཱན་ཛྙཱ་ན་མུརྟི། ཝཱ་གཱི་ཤྭ་ར་མ་ཧཱ་ཝ་ཙ། སཾརྦ་དྷརྨཱ་ག་ག་ན་ཨ་མ་ལ་སུ་པ་རི་ཤུདྡྷ་དྷརྨ་དྷཱ་ཏུ་ཛྙཱ་ན་གརྦྷ་ཨཱཿ
623

!!
=
འཇམ་དཔལ་མཚན་བརྗོད་
ཐུགས་ཀར་ཟླ་བར
ཞེས་པའི་སྔགས་ཚར་གཅིག་བརྗོད་པས་འདིར་ཡང་བྱིན་གྱིས་བརླབ་བོ། །དེ་ནས་བཟླས་པ་བྱ་བ་ནི་རང་གི་ཐུགས་ཀར་ཟླ་བའི་དཀྱིལ་འཁོར་གྱི་སྟེང་དུ་མུཾ་ཡིག་གི་མཐར་སྔགས་ཀྱིས་བསྐོར་བ་ལས་འོད་ཟེར་འཕྲོས་
པས། འཕགས་པ་མཆོད། སེམས་ཅན་གྱི་དོན་བྱས། སངས་རྒྱས་དང་བྱང་ཆུབ་སེམས་དཔའ་རྣམས་ཀྱི་ཐུགས་རྗེ་བྱིན་རླབས་ནུས་མཐུ་ཐམས་ཅད་འོད་ཟེར་གྱི་རྣམ་པར་སྤྱན་དྲངས་ཏེ་རང་ལ་ཐིམ་པར་བསམས་ལ། ཨོཾ་སརྦ་དྷརྨཱ་
བྷ་ཝ་སོགས་སྔགས་ཀྱི་བཟླས་པ་ཅུང་ཟད་བྱའོ། །བཞི་པ་ནི་དེ་དག་སྔོན་དུ་སོང་བས་མཚན་ཡང་དག་པར་བརྗོད་པ་ཉི་མ་རེ་རེ་ཞིང་ལན་གཅིག་གམ་གསུམ་ལ་སོགས་པར་སྐྱིལ་མོ་ཀྲུང་མ་བཤིག་པར་མཉམ་པར་བཞག་པས་བཀླག་
པར་བྱ་སྟེ།
དེ་ཡང་རང་གི་སྙིང་གར་ཟླ་བ་ལ་གནས་པའི་མུཾ་ཡིག་གམ་ཨ་ཡིག་ལས་ཚིག་ཐམས་ཅད་སྐྱེས་ཤིང་མི་དམིགས་པར་བསམས་ལ་གདོན་པར་བྱའོ...།འདིར་སྔ་མ་ནི་ལྷ་འདི་ཉིད་ཀྱི་ས་བོན་ཡིན་པས་མི་འགལ་བར་སེམས་ཤིང་ཕྱི་མ་ནི་ས་པཎ་
གྱིས། འཇམ་དཔལ་གྱི་རྣལ་འབྱོར་གྱིས་འདོན་པ་དང་ལྷ་གཞན་གྱི་རྣལ་འབྱོར་གྱིས་འདོན་པ་གཉིས་ཀ་ལ་ཨ་ཡིག་བསྒོམ་པར་གསུངས་ཏེ། དེ་ཡང་རྒྱུད་ལས། ཨ་ནི་ཡིག་འབྲུ་ཀུན་གྱི་མཆོག །ཅེས་སོགས་ཀྱི་དོན་དུ་དགོངས་པའི་མན་ངག་གོ །ཐུན་བསྡུ་བ་ན་བཅོམ་ལྡན་འདས་བདག་དང་
སེམས་ཅན་ཐམས་ཅད་ལ་མཆོག་དང་ཐུན་མོང་གི་དངོས་གྲུབ་མ་ལུས་པ་སྩལ་དུ་གསོལ། ཞེས་འདོད་པའི་དོན་ལ་གསོལ་བ་གདབ། རང་གི་སྙིང་ག་ནས་འོད་ཟེར་འཕྲོས་པས་གདན་འོད་ཟེར་གྱི་རྣམ་པར་གྱུར་ནས་རང་ལ་ཐིམ་
624

།པར་བསམ། དགེ་བ་འདི་ཡིས་སོགས་དང༌། དུས་འདི་ནས་ནི་བཟུང་ནས་སོགས་ཀྱིས་དགེ་བ་བསྔོ་བ་དང་སྨོན་ལམ་གང་ཤེས་བཏབ་སྟེ་རྟག་ཏུ་ལྷའི་ང་རྒྱལ་གྱིས་གནས་པར་བྱའོ། །ཐུན་མཚམས་
སོགས་སུ་གཏོར་མ་འབུལ་བ་སྤྲོ་ན། དགེ་བ་བསྔོ་བའི་གོང་དེར་དཀར་གཏོར་ཆུ་གཙང་གིས་བྲན་ཏེ། ཨོཾ་ཨ་མྲྀ་ཏེ་ཧཱུྃ་ཕཊ་ཀྱིས་བསང་། སྭ་བྷཱ་ཝས་སྦྱངས། སྟོང་པའི་ངང་ལས་རིན་པོ་ཆེ་ལས་གྲུབ་པའི་སྣོད་ཡངས་ཤིང་རྒྱ་ཆེ་
བའི་ནང་དུ་གཏོར་མ་ཁ་དོག་དྲི་རོ་ནུས་པ་ཕུན་སུམ་ཚོགས་པ་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་གྱུར་པར་བསམས་ལ། ཨོཾ་ཨཱཿཧཱུྃ་ལན་གསུཾམ་གྱིས་བྱིན་གྱིས་བརླབས། གཏོར་མགྲོན་རྒྱས་པ་ནི། གཏོར་མའི་སྟེང་གི་ནམ་
༜ མཁར་ཧྲཱིཿལས་པདྨ་སོགས་ནས་བདག་ཉིད་ཅེས་པ་དོར་བ་མ་གཏོགས་གོང་ལྟར་བསྐྱེད་ཅིང་ཡེ་ཤེས་པ་སྤྱན་དྲངས་ནས། ཡི་གེ་བཞིས་བསྟིམ། སླར་ཡང་སོགས་ཀྱིས་དབང་ལྷ་སྤྱན་དྲངས། དེ་བཞིན་གཤེགས་པ་ཐམས་ཅད་
ཀྱིས་འདི་ལ་སོགས་ནས་དབང་བསྐུར་རྒྱས་གདབ་སྔར་བཞིན་བྱ།_ བསྡུ་ན་སྐད་ཅིག་གིས་སྤྱན་དྲང་བ་གང་མོས་བྱ། དེ་ནས་གཏོར་མ་ནམ་མཁའ་མཛོད་ཀྱི་ཕྱག་རྒྱ་དང༌། ཨོཾ་ཨཱརྻ་མཉྫུ་ཤྲཱི་ས་པ་རི་ཝཱ་ར་ཨོཾ་ཨ་ཀཱ་རོ་སོགས་
བཏགས་པ་ལན་གསུམ་མམ་བདུན་གྱིས་ཕུལ། མཚན་སྔགས་སྔོན་དུ་འགྲོ་བས་མཆོད་དེ་གཞོན་ནུའི་སྐུ་ལུས་སོགས་ཀྱིས་བསྟོད། འདོད་པའི་དོན་ལ་གསོལ་བ་གདབ་ཅིང་ཡིག་བརྒྱས་ལྷག་ཆད་ཁ་བསྐང༌། མ་འབྱོར་པ་དང་
625

སོགས་ཀྱིས་ནོངས་པ་བཟོད་པར་གསོལ། ཨྃ་ཁྱེད་ཀྱིས་སེམས་ཅན་སོགས་དང་ཨོཾ་བཛྲ་མཿཞེས་པས་གཏོར་མགྲོན་གྱི་ཡེ་ཤེས་པ་གཤེགས་སུ་གསོལ། བསྐྱེད་ཆོག་རྒྱས་པ་ལྟར་ན་དམ་ཚིག་པ་རང་ལ་བསྡུ། རྗེས་དགེ་བ་བསྔོ་བ་
སོགས་གོང་ལྟར་བྱའོ། །དེ་ལྟ་བུའི་ངང་ནས་ཇི་སྲིད་དུ་གྲུབ་པའི་མཚན་མ་མ་བྱུང་བ་དེ་སྲིད་དུ་འབད་པར་བྱ་སྟེ། དེ་ཡང་ལྷ་དངོས་སུ་བྱོན་ནས་ཁྱོད་ཀྱིས་དངོས་གྲུབ་སྒྲུབས་ཤིག་དང་གང་འདོད་པ་འགྲུབ་བོ་ཞེས་བྱ་བ་ལ་སོགས་པ་
རྨི་ལམ་སོགས་སུ་འབྱུང་བར་འགྱུར་ལ། དེ་བྱུང་བ་ན་རྒྱུད་ནས་ཇི་སྐད་བཤད་པའི་དངོས་གྲུབ་གང་བསྒྲུབས་ཀྱང་འགྲུབ་བོ། །ཡང་ན་མཚན་མ་ནི་སྨིག་རྒྱུ་དང༌། དུ་བ་ལ་སོགས་པའི་རྟགས་ལྔ་མཐོང་ནས་རིང་པོར་མི་ཐོགས་པར་
རྗེ་བཙུན་འཇམ་པའི་དབྱངས་ཀྱི་གོོ་འཕང་ཐོབ་པ་ལ་སོགས་པ་སྟེ། རྒྱས་པ་ནི་རྒྱུད་ཀྱི་ཕན་པཽན་གྱི་སྟེང་དུ་རྟོགས་པར་བྱའོ། །སྨྲས་པ། ཐར་པ་ཐམས་ཅད་མཁྱེན་པའི་གྲོང་མཆོག་ཏུ། །འཇུག་ལ་བར་དུ་གཅོད་པའི་སྒྲིབ་པ་དག །ཙོ
ཤེས་རབ་རལ་གྲི་མདའ་གཞུའི་ཏིང་འཛིན་གྱིས། །དྲུང་ནས་འབྱིན་པའི་ཐབས་ལ་འདི་རྨད་བྱུང༌། །དེ་མཐོང་ཚེ་ན་སྔོན་བྱུང་ར་མཱ་ཎས། མདའ་དང་གནམ་རུ་ཕལ་པའི་འཁྲུལ་འཁོར་གྱིས། །ལངྐའི་དབང་ཕྱུག་གནད་ལ་ཕུག་པའི་
གཏམ། །བརྩེ་དང་བྱང་སེམས་མེད་ཕྱིར་འདི་བས་དམན། །འཇམ་དཔལ་གོ་འཕང་བླ་མེད་ཁང་བཟངས་རྩེར། །མངོན་པར་འཛེགས་ལ་དཀའ་བ་མེད་པའི་འཕྲུལ། །མཚན་ནས་ཡང་དག་བརྗོད་པའི་འཇམ་དཔལ་གྱི། །སྒྲུབ་
འཇམ་དཔལ་མཚན་བརྗོད་

আ
།ཐབས་རིན་པོ་ཆེ་ཡི་ཐེམ་སྐས་གང༌། །རྣམ་གཞག་སྤྱི་ཡི་ཁོང་ནས་ཁྱད་པར་ཆོས། །འཕགས་བོད་མཁས་པའི་གཞུང་དོན་མ་འཕྱུགས་གཏམ། །སྨྲས་འདི་སྙིང་ལ་མི་འབབ་མེད་གྱུར་ན། །སྒོ་གསུམ་
དགེ་བར་སྦྱོར་བའི་གསོས་སུ་ལོང༌། །ཚུལ་འདིར་འབད་པའི་བསོད་ནམས་གཡབ་མོ་ཡིས། །བྱང་ཆུབ་བར་གྱི་སྐྱེ་ནས་སྐྱེ་བའི་ཕྲེང༌། །འཇམ་དཔལ་དགེ་བའི་བཤེས་སུ་ཁུགས་དང་མཉམ། །འཆད་རྩོད་རྩོམ་པས་བསྟན་པ་རྒྱས་
བྱེད་ཤོག །དེ་ལྟར་མཚན་ཡང་དག་པར་བརྗོད་པའི་འཇམ་དཔལ་གྱི་སྒྲུབ་པའི་ཐབས་རིན་པོ་ཆེའི་ཐེམ་སྐས་ཞེས་བྱ་བ་འདི་ནི། ལམ་འདི་ལ་མོས་པའི་གང་ཟག་ལས་དང་པོ་པ་ཨ་ཡིག་སྐྱེ་བ་མེད་པ་ངག་ཏུ་འདོན་པར་བྱ་བའི་མིང་
ྋ ཅན་ལ་ཕན་པའི་ཆེད་དུ། རྗེ་ངོར་ཆེན་ཆོས་ཀྱི་རྒྱལ་པོ་དཀོན་མཆོག་ལྷུན་གྲུབ་པས་མཛད་པའི་ཐོ་ཡིག་མུན་སེལ་སྒྲོན་མེ་ལ་གཞི་བྱས། དེར་མི་གསལ་བའི་ཁྱད་པར་རྣམས་སྒྲུབ་ཐབས་བརྒྱ་རྩ་དང་རྒྱ་མཚོའི་རྒྱ་གཞུང་དང༌། རྗེ་ས་
ཆེན་གྱིས་མཛད་པའི་ཡིག་སྣ་དང་བསྡུས་དོན། རྗེ་བཙུན་གྱིས་མཛད་པའི་སྒྲུབ་ཐབས་སྤྱིའི་རྣམ་གཞག་སོགས་བོད་གཞུང་ཚད་ལྡན་རྣམས་དང་མི་འགལ་བར་ཅུང་ཟད་སྤྲོས་ཏེ། ཐམས་